Lav et referat af nedenstående tekst:

Tekst:
12.000 stemmer. Så mange har Mariager lige nu i en landsdækkende Facebookkonkurrence, hvor man kan vinde retten til at huse kæmpetrolden Ivan Evigvår, der er lavet af genbrugstræ. Men med kun få hundrede stemmer mindre, er Odsherred lige bagefter. - Vi har ønsket os det så længe og faktisk kæmpet for at få en trold til byen i over et år, siger Mette Velling, der er formand for foreningen CittaSlow i Mariager. Det er CittaSlow, der står bag ansøgningen om at få lov at aftage Ivan Evigvår, som ikke længere kan være på sin placering i København. Men da kunstneren Thomas Dambo besluttede at genhuse Ivan Evigvår, fik han 500 ansøgninger. Han har derefter udvalgt seks placeringer, der nu deltager i konkurrencen - foruden Mariager er det Ærø, Langeland, Odsherred, Bornholm og Ungdomsøen i København. - Trolde kan et eller andet. De tiltaler os, og det er magisk og spændende. Samtidig har hele projektet med de her kæmpe trolde i Danmark vist, at de kan trække folk til og få dem ud i naturen, siger Mette Velling. Kæmpe succes på Egholm CittaSlow samarbejder med Mariagerfjord Kommune om projektet. Og kommunen har allerede godkendt placeringen af Ivan Evigvår, hvis han altså fremadrettet skal stå i Mariager. Derfor kæmper folkene bag CittaSlow også bravt for at skaffe stemmer nok. - Hvis vi får trolden, vil det betyde, der sker endnu en spændende ting i Mariager. Det er ikke, fordi vi mangler, men det vil give noget ny energi og gøre noget godt for byen, siger Mette Velling. Den første trold, der kom til Nordjylland, holder til på Egholm - og den har siden ankomsten i 2020 været noget af et tilløbsstykke. - Der har været rigtig mange gæster i alle aldre på Egholm, der har haft stor glæde af at besøge vores trold, siger Jens Thomsen, der i sin tid tog initiativ til at få trolden Pil Tusindtunge til Egholm. - Den har sat Egholm på landkortet og har trukket mange nye mennesker herover, så det er vi rigtig glade for, siger han. Vil blive trækplaster Nyheden om, at det er muligt at få en trætrold til Nordjylland vækker også glæde andre steder. For hos Destination Himmerland vil de også gøre deres for, at Ivan Evigvår kommer til Mariager. - Den vil være trækplaster på mange måder, også for folk der kommer udenbys fra og fra andre regioner, siger Louise Rosenkilde Larsen, der er turismekoordinator hos Destination Himmerland. Konkurrencen om trætrolden Ivan Evigvår løber til og med den 1. august klokken 12, og her vil blandt andet Mette Velling sidde klar. - Jeg tænker, der er lang tid til, og at gryden derfor skal holdes i kog med noget trolde eliksir, men vi gør alt, hvad vi kan.

Referat:
En række lokale ildsjæle fra Mariager håber at vinde en konkurrence om at få trætrolden Ivan Evigvår, som nu står i København, til byen. Det vil trække folk til fra nær og fjern, mener Destination Himmerland.